5 दिन योग अभ्यास, हवन के साथ शिविर का समापन
हलासन, सर्वांगासन, चक्रासन, मयूरासन, योग मुद्रासन का हुआ अभ्यास
भास्कर संवाददाता | श्योपुर
जिले के चकासन के सरदारों के टपरों में पांच दिवसीय योग शिविर का रविवार को हवन पूजन के साथ समापन किया गया। पतंजलि योग पीठ संस्थान यह योग अभ्यास शिविर आयोजित किया गया था। जिला योग प्रचारक वीरमदेव आर्य और सहयोगी योग शिक्षक सत्यनारायण शर्मा के माध्यम से सूर्य नमस्कार और योगाभ्यास की साधारण क्रियाओं के साथ कठिन आसनों का भी अभ्यास कराया गया। जैसे हलासन, सर्वांगासन, चक्रासन, मयूरासन, वृश्चिकासन, शीर्षासन, योग मुद्रासन, लौली क्रिया का अभ्यास कराया गया।
शिविर के पांचवे दिन रविवार को यज्ञ रखा गया। योग अभ्यास करने वाले प्रशिक्षणार्थियों ने हवन में पूर्णाहुति देकर योग शिविर का समान किया। समापन के मौके पर जिला योग प्रचारक विरमदेव आर्य ,सहयोगी योग शिक्षक सत्यनारायण शर्मा सहित अन्य सदस्य मौजूद थे।
योग अभ्यास शिविर समापन के मौके पर हवन करते हुए।
hin_Deva hin_Deva san_Deva hin_Deva hin_Deva hin_Deva